**Ministru kabineta noteikumu “Grozījumi Ministru kabineta 2009.gada 9.decembra noteikumos Nr.1393 „Veterinārās prasības mājputnu un zaķveidīgo gaļas apritei nelielā daudzumā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25. panta 1.punkts un 12.punkts un Eiropas Parlamenta un Padomes 2004. gada 29.aprīļa Regulas (EK) Nr.853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, (turpmāk – Regula Nr.853/2004) 1. panta 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā ir Ministru kabineta 2009. gada 8. decembra noteikumi Nr.1393 „Veterinārās prasības mājputnu un zaķveidīgo gaļas apritei nelielā daudzumā” (turpmāk – noteikumi Nr.1393). Noteikumi Nr.1393 paredz, ka mājputnus un zaķveidīgos atļauts kaut tikai pēc to pirmskaušanas apskates, ko veic Pārtikas un veterinārā dienesta (turpmāk – dienests) pilnvarots veterinārārsts vai persona, kura ir apmācīta veikt pirmskaušanas apskati un pēckaušanas veterināro ekspertīzi saskaņā ar Eiropas Parlamenta un Padomes Regulas (EK) Nr. [854/2004](http://eur-lex.europa.eu/eli/reg/2004/854/oj/?locale=LV), ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu, (turpmāk – Regula Nr.854/2004) 5.panta 6.punkta "a" apakšpunktu.Šobrīd pēc uzņēmēju sniegtās informācijas secināms, ka mazajiem uzņēmējiem piemērotās izmaksas par veterināro ekspertīzi ir nesamērīgas. Veterināro ekspertīzi veic dienesta pilnvarots veterinārārsts, un uzņēmumam tiek izrakstīts rēķins par ekspertīzes laiku un transporta izdevumiem. Piemēram, kautuvē kauj četrus tītarus nedēļā, un tā atrodas 80 km no dienesta teritoriālās struktūrvienības. Ja mēnesī tiek nokauti 16 tītari, uzņēmējam par to veterināro ekspertīzi ir jāsamaksā vidēji 60 *euro*, kas saskaņā ar Ministru kabineta 2013. gada 8. oktobra noteikumiem Nr.1083 “Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem” ietver maksu par ekspertīzi un dienesta transporta izmantošanu, tāpēc izmaksas par viena tītara ekspertīzi minētajā piemērā vidēji ir 3,7 *euro*.Tā kā Regula Nr.854/2004 neattiecas uz tiešu piegādi, ja ražotājs tādu putnu un zaķveidīgo gaļu, kuri nokauti saimniecībā, mazā daudzumā piegādā galapatērētājam vai vietējiem mazumtirdzniecības uzņēmumiem, kas šādu gaļu kā svaigu gaļu tieši piegādā galapatērētājam, tad prasība nodrošināt, lai pirmskaušanas apskati mājputniem un zaķveidīgajiem veiktu dienesta pilnvarots veterinārārsts vai persona, kas ir apmācīta veikt pirmskaušanas apskati un pēckaušanas veterināro ekspertīzi saskaņā ar Regulu Nr. [854/2004](http://eur-lex.europa.eu/eli/reg/2004/854/oj/?locale=LV), rada lielu administratīvo slogu un nav samērīga ar šīs jomas salīdzinoši nelielo gaļas apriti un līdz ar to – ar uzņēmuma ienākumiem un konkurētspēju tirgū. Ar sagatavoto Ministru kabineta noteikumu projektu “Grozījumi Ministru kabineta 2009. gada 9. decembra noteikumos Nr.1393 „Veterinārās prasības mājputnu un zaķveidīgo gaļas apritei nelielā daudzumā”” (turpmāk – noteikumu projekts) paredzēts samazināt administratīvo slogu, nosakot, ka dienests var pilnvarot personu ar veterinārmedicīnisko izglītību vai atbilstoši apmācītu personu veikt pirmskaušanas apskati un pēckaušanas veterināro ekspertīzi.Ņemot vērā Tieslietu ministrijas izteikto priekšlikumu ilgtermiņā īstenot pasākumus, kas salāgo Latvijas nacionālajā normatīvajā regulējumā lietoto terminoloģiju attiecībā uz gaļas apriti un citas dzīvnieku izcelsmes pārtikas apriti nelielā apjomā, projekta nosaukumā vārds “daudzums” ir aizstāts ar vārdu “apjoms”. Terminoloģijas salāgošanas nolūkā projekta nosaukumā svītrots vārds “veterinārās”. Šeit jāņem vērā arī tas, ka projekts ir pārtikas aprites normatīvais akts, kura nepieciešamību nosaka Eiropas Savienības normatīvais akts, un tajā iekļautās prasības nav uzskatāmas tikai par veterinārajām prasībām.Lai nodrošinātu noteikumu projektā iekļauto normu pilnvarojumu, tajā ir ietverts papildu pamatojums Veterinārmedicīnas likuma 25.panta 12.punkts.Tā kā noteikumu projekts paredz mājputnu un zaķveidīgo kautuvju īpašniekiem, kas kauj mājputnus un zaķveidīgos nelielā apjomā, izvēlēties veidu, kādā tiek nodrošināta mājputnu un zaķveidīgo pirmskaušanas apskate un pēckaušanas veterinārā ekspertīze, un viena no iespējām ir apgūt vismaz 40 akadēmisko stundu ilgu apmācību, noteikumu projektā ir iekļauti apgūstamā mācību kursa temati un prasības personām, kurām ir tiesības nodarboties ar šādu apmācību.Noteikumu projekts paredz apmācības periodiskumu vienu reizi piecos gados.Noteikumu projektā uzņēmuma darbinieku apmācība par veterināro ekspertīzi ir paredzēta, lai nodrošinātu dzīvnieku izcelsmes pārtikas nekaitīgumu atbilstoši Eiropas Savienības normatīvajiem aktiem. Eiropas Parlamenta un Padomes 2004.gada 29.aprīļa Regulas (EK) Nr.852/2004 (turpmāk – Regula Nr.852/2004) par pārtikas produktu higiēnu XII nodaļā noteikts, ka pārtikas apstrādātājus uzrauga un instruē un (vai) apmāca par pārtikas higiēnas jautājumiem atbilstoši viņu darba veidam. Noteikumu projekts nosaka mācību kursa programmu, kas jāapgūst uzņēmuma darbiniekiem, lai tie atbilstoši savam darba veidam varētu veikt mājputnu un zaķveidīgo pirmskaušanas apskati un pēckaušanas veterināro ekspertīzi un lai tiktu nodrošināta atbilstība valsts tiesību aktu prasībām, kas attiecas uz noteiktās pārtikas nozarēs strādājošu personu apmācības programmām. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests un Latvijas Lauku konsultācijas un izglītības centrs |
| 4. | Cita informācija | Nav.  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz dienestu, uzņēmumiem (piemājas kautuvēm), kas nelielā apjomā iegūst un realizē mājputnu un zaķveidīgo gaļu tieši galapatērētājam, vai mazumtirdzniecības uzņēmumam, kas to tālāk realizē galapatērētājam (dienesta uzraudzībai pakļauto uzņēmumu reģistrā patlaban ir 13 šādu uzņēmumu). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts sagatavots, lai mazinātu slogu tiem mazajiem uzņēmumiem, kas nodarbojas ar tādas mājputnu un zaķveidīgo gaļas realizāciju, kura iegūta nelielā apjomā sev piederošā saimniecībā.Samazinot slogu, tiks sekmēta uzņēmumu konkurētspēja. Uzņēmumi patstāvīgi var plānot kaušanas laiku. Iegūstot vairāk neatkarības, uzņēmumam ir iespēja strādāt ar lielāku jaudu. Uzņēmuma īpašnieki pēc 40 akadēmisko stundu apmācības savā saimniecībā audzētajiem mājputniem un zaķveidīgajiem varēs veikt pirmskaušanas apskati un pēckaušanas veterināro ekspertīzi.Projekts nenosaka jaunus pienākumus, bet dod tiesības izvēlēties veidu, kā tiks nodrošināta mājputnu un zaķveidīgo pirmskaušanas apskate un pēckaušanas veterinārā ekspertīze.Projekta kopējā ietekme uz tautsaimniecību ir pozitīva.  |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, gada laikā nepārsniegs 200 *euro*, bet mērķgrupai, ko veido juridiskas personas, gada laikā nepārsniegs 2000 *euro*. |
| 4. | Atbilstības izmaksu monetārs novērtējums | Noteikumu projekts paredz, ka dienests putnu un zaķveidīgo saimniecībā strādājošu personu pēc 40 stundu apmācības (lai apgūtu pirmskaušanas apskati un pēckaušanas veterināro ekspertīzi mājputnu un zaķveidīgo sugu dzīvniekiem) varēs pilnvarot veikt pirmskaušanas apskati un pēckaušanas veterināro ekspertīzi. Patlaban dienesta pilnvarota veterinārārsta darba stunda kautuvē izmaksā 6,40 *euro*. Papildus jārēķina braukšanai uz objektu iztērētā degviela 0,26 *euro* par kilometru, ja tiek izmantots dienesta transports. 40 stundu apmācība ir paredzēta vienu reizi piecos gados.Pēc dienesta sniegtās informācijas, 13 mājputnu un zaķveidīgo kautuvēs, kurās kauj mājputnus un zaķveidīgos nelielā apjomā, 2017. gadā ir nokauti 26 027 dzīvnieki, kas vidēji ir 38 dzīvnieki nedēļā. Ņemot vērā vidējo samaksu par veterināro ekspertīzi, viena dzīvnieka ekspertīze izmaksā vidēji 2,80 *euro*, lai gan samaksa var būt katrā kautuvē citāda atkarībā no tās atrašanās vietas vai pilnvarota veterinārārsta atrašanās laika kautuvē (tā savukārt ir atkarīga no kaušanas ātruma). Vidējās izmaksas vienam uzņēmumam ir 106,4 *euro* nedēļā.Protams, jāņem vērā, ka personai bez veterinārmedicīniskās izglītības būs jāapgūst mācību kurss, lai varētu veikt pirmskaušanas apskati un pēckaušanas veterināro ekspertīzi putniem un trušiem. Ņemot vērā līdzīgu mācību kursu izmaksas un ietverot gan teorētiskas, gan praktiskas nodarbības, šāda mācību kursa izmaksas varētu būt aptuveni 750 *euro*.Pirmskaušanas apskates un pēckaušanas veterinārās ekspertīzes izmaksas katram uzņēmējam ir individuālas atkarībā no turēto mājputnu vai zaķveidīgo skaita, kā arī no darbinieku skaita, kas veiks pirmskaušanas apskati un pēckaušanas veterināro ekspertīzi.  |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 853/2004; Regula Nr.1069/2009 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 853/2004 Regula Nr. 1069/2009  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1069/2009 | Noteikumu projekta 4.punkts | Regula ieviesta pilnībā | Nav paredzētas stingrākas prasības |
| Regulas Nr. 852/2004 II pielikuma XII nodaļas 3. punkts | Noteikumu projekta 6., 7. un 10. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 854/2004 II nodaļas 6.punkta “a” apakšpunkts, I pielikuma III sadaļas III nodaļas A daļa un IV nodaļas B daļa | Noteikumu projekta 6.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2018.gada 15.marta līdz 23.martam. |
| 2. | Sabiedrības līdzdalība projekta izstrādē | Noteikumu projekts tika saskaņots ar biedrību „Lauksaimnieku organizāciju sadarbības padome”, biedrību “Zemnieku Saeima”, Latvijas šķirnes trušu audzētāju asociāciju, Latvijas sīkdzīvnieku audzētāju biedrību un Latvijas Zemnieku federāciju. |
| 3. | Sabiedrības līdzdalības rezultāti | Priekšlikumi no biedrības „Lauksaimnieku organizāciju sadarbības padome”, biedrības “Zemnieku Saeima”, Latvijas šķirnes trušu audzētāju asociācijas un Latvijas sīkdzīvnieku audzētāju biedrības netika saņemti.Latvijas Zemnieku federācija pauda bažas par provizoriski norādīto lielo mācību kursu maksu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt Pārtikas un veterinārā dienesta funkcijas un uzdevumus. |
| 3. | Cita informācija | Nav. |

Zemkopības ministrs Jānis Dūklavs

Lāce 67027200

Irita.Lace@zm.gov.lv